Η Cinemateca Brasiliera σε συνεργασία με την Ταινιοθήκη της Ελλάδος και το Ελληνικό Κέντρο Κινηματογράφου διοργανώνουν το πρώτο Φεστιβάλ Ελληνικού Κινηματογράφου του Σάο Πάολο από τις 6-16 Οκτώβρη.

Το φεστιβάλ που τελεί υπό την αιγίδα του Γενικού Προξενείου της Ελλάδος στο Σάο Πάολο, φιλοδοξεί να αποτυπώσει την πορεία και τον πλούτο του ελληνικού κινηματογράφου από την δεκαετία του 1930 έως σήμερα μέσα από 12 ταινίες ορόσημα, μεταξύ των οποίων και το ψηφιακά αποκατεστημένο διαμάντι της συλλογής της Ταινιοθήκης την «Αστέρω» με ζωντανή μουσική συνοδεία του διακεκριμένου βραζιλιάνου πιανίστα Φάμπιο Λουζ (Fabio Luz).

Στη Βραζιλία θα παρευρεθεί ο σκηνοθέτης Τάσος Μπουλμέτης για να παρουσιάσει την ταινία του «Νοτιάς».

Θα προβληθούν οι παρακάτω ταινίες:

Αστέρω | Σκηνοθεσία: Δημήτρης Γαζιάδης (1929)

Ο δράκος | Σκηνοθεσία: Νίκος Κούνδουρος (1956)

Τζίμης ο τίγρης | Σκηνοθεσία: Παντελής Βούλγαρης (1966)

Πρόσωπο με πρόσωπο | Σκηνοθεσία: Ροβήρος Μανθούλης (1966)

Χάππυ Νταίη | Σκηνοθεσία: Παντελής Βούλγαρης (1976)

Γλυκιά Συμμορία | Σκηνοθεσία: Νίκος Νικολαΐδης (1983)

Αθήνα | Σκηνοθεσία: Εύα Στεφανή (1995)

Από την άκρη της πόλης | Σκηνοθεσία: Κωνσταντίνος Γιάνναρης (1998)

Ακρόπολις | Σκηνοθεσία: Εύα Στεφανή (2001)

Πάρβας, Άγονη γραμμή | Σκηνοθεσία: Γεράσιμος Ρήγας (2008)

Στο λύκο| Σκηνοθεσία: Άραν Χιουζ, Χριστίνα Κουτσοσπύρου (2013)

Νοτιάς | Σκηνοθεσία: Τάσος Μπουλμέτης (2016)